ตื่นตายุคโลกล้านปี จีโอพาร์คฟอสซิล
สำนักงานประชาสัมพันธ์จังหวัดสตูล,นายณรงค์ฤทธิ์ ทุ่งปรือ นายกอง ต.ทุ่งหว้า อ.ทุ่งหว้า จ.สตูล เปิดเผยว่า จ.สตูล ร่วมกับกรมทรัพยากรธรณี อบจ.สตูล สำนักงานท่องเที่ยวและกีฬา จ.สตูล ททท.สนง.หาดใหญ่ ศอ.บต. อุทยานธรณีสตูล และ อบต.ทุ่งหว้า และหน่วยงานภาคีเครือข่ายที่เกี่ยวข้องร่วมจัดงาน สตูลจีโอปาร์ค ฟอสซิลเฟสติวัล ครั้งที่ 4 (มิติใหม่การท่องเที่ยวสู่ Satun Geopark) ระหว่างวันที่ 2-11 ก.พ.60 ที่บริเวณสนามหน้าที่ว่าการอำเภอทุ่งหว้า โดยจะมีการแถลงข่าวในวันที่ 20 ม.ค. ที่พิพิธภัณฑสถานแห่งชาติสตูล (คฤหาสน์กูเด็น),นายณรงค์ฤทธิ์เผยว่า จ.สตูล เป็นแหล่งจังหวัดที่ค้นพบซอสซิลหรือซากดึกดำบรรพ์มากที่สุดแห่งหนึ่ง ซึ่งพบฟอสซิลที่มีทั้ง 6 ยุคในมหายุคแรก มหายุคพาลีโอโซอิกที่อายุ 540-280 ล้านปี ที่เดียว ในประเทศไทย และพบฟอสซิลช้างดึกดำบรรพ์สเตโกดอน อายุ 1.8 ล้านปีที่แรกและที่เดียวของภาคใต้ สามารถจัดเป็นแหล่งท่องเที่ยวเรียนรู้ของนักท่องเที่ยว นักเรียน นักศึกษา นักวิจัย ถือเป็นมิติใหม่การท่องเที่ยวสู่สตูลจีโอปาร์ค ซึ่งรวมฟอสซิลทั่วประเทศยุคโบราณ การท่องเที่ยวดินแดนดึกดำบรรพ์ ทั้งนี้ เพื่อส่งเสริมการท่องเที่ยวอุทยานธรณีสตูล สนับสนุนการเรียนรู้ด้านวิทยาศาสตร์แก่นักเรียน ครูและผู้สนใจทั่วไป ในงานประกอบด้วยชมอุทยานไดโนเสาร์และพันธุ์ไม้ดึกดำบรรพ์ เรียนรู้ฟอสซิลทะเลดึกดำบรรพ์ที่เก่าแก่ที่สุดของไทย ตามหาช้างดึกดำบรรพ์ เข้าใจ รู้จักทรัพยากรท้องถิ่น ชมการแสดงศิลปะวัฒนธรรมของชุมชน ไอเดียการผลิตสินค้าเพิ่มรายได้ ประกวดทำอาหารทะเลดึกดำบรรพ์ โดยงานนี้จัดเต็ม เด็กๆขึ้นขี่ไดโนเสาร์เดินได้จริง และชมสัตว์ทะเลดึกดำบรรพ์ในห้องฉายภาพยนตร์แบบสามมิติ.
นายณรงค์ฤทธิ์ ทุ่งปรือ นายกอง ต.ทุ่งหว้า อ.ทุ่งหว้า จ.สตูล เปิดเผยว่า จ.สตูล ร่วมกับกรมทรัพยากรธรณี อบจ.สตูล สำนักงานท่องเที่ยวและกีฬา จ.สตูล ททท.สนง.หาดใหญ่ ศอ.บต. อุทยานธรณีสตูล และ อบต.ทุ่งหว้า 
สตูลจีโอปาร์ค,สตูลจีโอปาร์ค ฟอสซิลเฟสติวัล,ทุ่งหว้า,สตูล,ซากดึกดำบรรพ์